wannaphong/clean_thaiwikipedia huggingface dataset:
# ตลาดน้ำบางน้ำผึ้ง
thumb|บรรยากาศภายในตลาดน้ำบางน้ำผึ้ง
ตลาดน้ำบางน้ำผึ้ง เป็นตลาดน้ำตั้งอยู่ในบางกะเจ้า ตำบลบางน้ำผึ้ง อำเภอพระประแดง จังหวัดสมุทรปราการ เปิดวันเสาร์-อาทิตย์ และวันนักขัตฤกษ์ที่ติดกับวันเสาร์-อาทิตย์ เวลา 08.00–14.00 น.

ประวัติ
ตลาดน้ำบางน้ำผึ้งเกิดขึ้นจากแนวคิดขององค์การบริหารส่วนตำบลบางน้ำผึ้งและประชาชนในท้องที่มีความเห็นพ้องต้องกันว่า ต้องการทำตลาดน้ำเพื่อจัดจำหน่ายผลผลิตทางการเกษตร จากความพยายามในการพัฒนาและแก้ไขปัญหาของชุมชนที่พบกับภาวะผลผลิตการเกษตรล้นตลาด ราคาตกต่ำ รายได้ลดลง ส่งผลให้เศรษฐกิจในชุมชนตกต่ำ สำเนาว์ รัศมิทัต นายกองค์การบริหารส่วนตำบลบางน้ำผึ้ง จึงมีแนวคิดในการจัดทำศูนย์จำหน่ายสินค้าเกษตร

เมื่อมีการนำแนวคิดนี้เข้าสู่ที่ประชุมประชาตำบล จากชาวบ้าน 11 หมู่บ้าน ก็ได้รับการตอบรับและขยายกรอบการดำเนินงานให้กว้างขึ้นเป็นลักษณะศูนย์จำหน่ายสินค้าของชุมชน ตลาดน้ำบางน้ำผึ้งจัดตั้งขึ้นเมื่อวันที่ 28 กุมภาพันธ์ พ.ศ. 2547 เปิดเป็นทางการเมื่อวันที่ 6 มีนาคม พ.ศ. 2547

พื้นที่
ตลาดน้ำบางน้ำผึ้งประกอบด้วย 2 ส่วน คือ ตลาดน้ำและการท่องเที่ยวแบบเรือนแรม ตลาดน้ำจัดเป็นซุ้มยาวกว่า 2 กิโลเมตร ขนานไปกับคลองสายเล็ก ๆ ที่แตกแขนงมาจากแม่น้ำเจ้าพระยา

พื้นที่จำหน่ายสินค้าในตลาดน้ำบางน้ำผึ้งแบ่งออกเป็น 5 ส่วน ได้แก่ ร้านจำหน่ายสินค้าท้องถิ่น ร้านจำหน่ายสินค้าหนึ่งตำบลหนึ่งผลิตภัณฑ์หรือโอท็อป เรือจำหน่ายสินค้า ร้านจำหน่ายผลไม้ที่มาจากนอกพื้นที่ และร้านจำหน่ายต้นไม้ นอกจากนี้ยังมีกิจกรรมที่หลากหลายทั้งเรือนแรมขี่จักรยานชมธรรมชาติของชุมชน ล่องเรือชมหิ่งห้อย ดนตรีและศิลปะในสวน พายเรือในคลอง การนวดแผนไทย การทำขนมไทย และแหล่งเรียนรู้วิสาหกิจชุมชน การจำหน่ายสินค้าและกิจกรรมที่จัดทำขึ้นล้วนสะท้อนให้เห็นภูมิปัญญา วิถีชีวิตของท้องถิ่นและธรรมชาติ รวมถึงงานเทศกาลประเพณีต่าง ๆ ก็มีจัดขึ้นที่บริเวณตลาดน้ำบางน้ำผึ้ง

ตลาดน้ำจำหน่ายผลิตภัณฑ์และอาหารที่มีชื่อเสียงของชุมชน เช่น แกงบอน ขนมครกหอยทอด ม้าฮ่อ ฝอยเงินทำจากไข่ขาว ผลผลิตของชาวบ้าน เช่น มะม่วง มะพร้าวอ่อน ชมพู่มะเหมี่ยว ไปจนถึงสินค้าโอท็อปจากทั่วสมุทรปราการทั้งอาหารทะเลแปรรูปจนถึงพืชสวนที่นำมาประดิษฐ์เป็นของแต่งบ้าน 

การเดินทาง
การเดินทางไปตลาดน้ำบางน้ำผึ้ง ทางรถสาธารณะมีรถยนต์สี่ล้อเล็กรับจ้าง (รถกะป๊อ) จากที่ว่าการอำเภอพระประแดง มายังตลาดน้ำบางน้ำผึ้ง (ขากลับมีต้นสายอยู่ที่วัดบางน้ำผึ้งใน) หากเดินทางข้ามฝั่งแม่น้ำเจ้าพระยามาจากท่าเรือวัดบางนานอก ข้ามฝากมายังวัดบางน้ำผึ้งนอก ต่อด้วยจักรยานยนต์รับจ้างมายังตลาดบางน้ำผึ้ง ส่วนเส้นทางรถส่วนตัวมายังตลาดบางน้ำผึ้งจากทางถนนเพชรหึงษ์ซึ่งเป็นถนนเส้นหลักในบางกะเจ้า ให้เลี้ยวตรงทางเข้าวัดบางน้ำผึ้งใน
# สหราชอาณาจักร (แก้ความกำกวม)
สหราชอาณาจักร อาจหมายถึง:

 สหราชอาณาจักรบริเตนใหญ่และไอร์แลนด์เหนือ เป็นชื่ออย่างเป็นทางการของสหราชอาณาจักรตั้งแต่ปี พ.ศ. 2470
 สหราชอาณาจักรบริเตนใหญ่และไอร์แลนด์ สหราชอาณาจักรระหว่าง พ.ศ. 2344 ถึง พ.ศ. 2465
 สหราชอาณาจักรโปรตุเกส บราซิล และแอลการ์ฟ เป็นราชาธิปไตยที่ประกอบด้วยโปรตุเกส บราซิล และอัลการ์ฟ ค.ศ. 1815 และ 1822
 สหราชอาณาจักรเนเธอร์แลนด์ เป็นชื่ออย่างไม่เป็นทางการของราชอาณาจักรเนเธอร์แลนด์ระหว่างปี ค.ศ. 1815 ถึง ค.ศ. 1839
 สหราชอาณาจักรสวีเดนและนอร์เวย์ สหภาพการเมืองระหว่าง พ.ศ. 2357 ถึง พ.ศ. 2448
 สหราชอาณาจักรเดนมาร์ก
 สหราชอาณาจักรเดนมาร์กและนอร์เวย์
 สหราชอาณาจักรโปแลนด์
 สหราชอาณาจักรลิเบีย
# เว็บ3
เว็บ3 (Web3) และมีการเรียกในชื่อ เว็บ 3.0 เป็นการเรียกแนวคิดของอินเทอร์เน็ตที่เน้นการทำงานแบบไม่รวมศูนย์บนพื้นฐานของเทคโนโลยีเพียร์-ทู-เพียร์ ตัวอย่างการใช้งานที่เห็นในปัจจุบันเช่นบล็อกเชน และการเงินแบบไม่รวมศูนย์ ชื่อเรียกของ เว็บ3 เรียกต่อมาจาก เว็บ 1.0 และ เว็บ 2.0 ที่กล่าวถึงยุคของอินเทอร์เน็ตที่มีการปรับเปลี่ยนการใช้งานตั้งแต่อดีตจนถึงปัจจุบัน

เว็บ 1.0 กล่าวถึงในช่วงปี 2534-2547 ที่เว็บไซต์เน้นการให้บริการข้อมูล ที่ข้อมูลถูกดึงมาจากไฟล์บนเซิร์ฟเวอร์แทนที่ข้อมูลจากฐานข้อมูล การแสดงผลจะเป็นแบบข้อมูลที่นิ่งไม่มีการเปลี่ยนแปลง เว็บ 2.0 อยู่บนพื้นฐานของการทำเว็บไซต์ในลักษณะของแพลตฟอร์ม โดยข้อมูลบนเว็บไซต์มีการปรับเปลี่ยนตลอดเวลา ข้อมูลส่วนใหญ่บนเว็บไซต์เกิดจากผู้ใช้งานที่เป็นผู้สร้างเนื้อหาทั้งในรูปแบบสื่อสังคมออนไลน์ บล็อก รูปภาพ วิดีโอ บริหารจัดการในรูปแบบของเว็บแอปพลิเคชัน เว็บ3 อยู่บนพื้นฐานการกระจายการบริหารจัดการข้อมูลบนพื้นฐานเทคโนโลยีบล็อกเชนซึ่งจะแตกต่างจาก เว็บ 2.0 ที่การบริหารจัดการข้อมูลอยู่ที่บริษัทที่ให้บริการแพลตฟอร์มต่างๆ 

ในปี 2557 คำว่า "เว็บ3" (Web3) ถูกเรียกโดย วิตาลิก บูเตอริน ผู้ก่อตั้งอีเธอร์เรียมและ กาวิน วูดผู้ก่อตั้งโพลคาดอต กล่าวถึงเว็บไซต์เน้นในเรื่องของการใช้อินเทอร์เน็ตแบบไม่รวมศูนย์ ที่เป็นที่นิยมจากการใช้งานของคริปโทเคอร์เรนซี เว็บ3 แตกต่างจาก เว็บ 3.0 ที่นิยามโดย ทิม เบอร์เนิร์ส-ลี ในแนวคิดเรื่องเว็บเชิงความหมาย ที่ทำให้เข้าใจผิดกันได้ง่ายจากนิยามของเว็บ3 และเว็บ 3.0
# โรงพยาบาลสมเด็จพระนางเจ้าสิริกิติ์
โรงพยาบาลสมเด็จพระนางเจ้าสิริกิติ์  เป็นโรงพยาบาลระดับตติยภูมิ ที่ตั้งอยู่ในอำเภอสัตหีบ จังหวัดชลบุรี ประเทศไทย เป็นโรงพยาบาลของกองทัพเรือ สังกัดกรมแพทย์ทหารเรือ โดยให้บริการสุขภาพแก่กำลังพลทหารเรือและครอบครัวกองทัพเรือ และยังให้บริการสำหรับประชาชนทั่วไป สนับสนุนภารกิจของกองทัพเรือ มีการฝึกอบรมบุคลากรและการวิจัยทางการแพทย์ โดยมีศูนย์แพทยศาสตรศึกษา ซึ่งได้มีการจัดอบรมโครงการอบรมแพทย์เพิ่มพูนทักษะ มีโครงการอบรมแพทย์ฝึกหัด และเข้าร่วมโครงการผลิตแพทย์เพิ่มแห่งประเทศไทย ที่จัดอบรมนักศึกษาแพทย์ให้แก่คณะแพทยศาสตร์ มหาวิทยาลัยบูรพาและสอนอบรมนักศึกษาแพทย์ ชั้นปีที่ 6 วิทยาลัยแพทยศาสตร์พระมงกุฎเกล้า

 ประวัติ 
left|thumb|580px|ภาพอาคารแบบพาโนรามา 

โรงพยาบาลสมเด็จพระนางเจ้าสิริกิติ์ได้ก่อสร้างขึ้นตามการเพิ่มขึ้นของการใช้งานของโรงพยาบาลอาภากรเกียรติวงศ์ ฐานทัพเรือสัตหีบ เนื่องจากกองทัพเรือได้รับอนุมัติจากกระทรวงกลาโหมให้ขยายและจัดตั้งหน่วยกำลังรบหน่วยสนับสนุนและหน่วยการศึกษาขึ้น ในพื้นที่สัตหีบ จึงทำให้ข้าราชการ, ลูกจ้าง และครอบครัวของทหารเรือมีจำนวนเพิ่มมากขึ้น ประกอบกับรัฐบาลมีนโยบายให้จัดตั้งเขตนิคมอุตสาหกรรมชายฝั่งทะเลด้านตะวันออกโรงงานอุตสาหกรรมเกิดขึ้นมากมาย นอกจากนี้ยังได้ปรับปรุงท่าอากาศยานนานาชาติอู่ตะเภา (ระยอง–พัทยา) ให้เป็นสนามบินพาณิชย์ ทำให้มีประชาชนเข้ามาประกอบอาชีพในพื้นที่นี้เป็นจำนวนมาก ทางกองทัพเรือมีความเห็นว่าน่าจะสร้างโรงพยาบาลแห่งใหม่ในพื้นที่สัตหีบ

ครั้นใน พ.ศ. 2535 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระเจริญพระชนมายุครบ 60 พรรษา กองทัพเรือและกระทรวงสาธารณสุข ได้มีความเห็นร่วมกันในการที่จะเทิดพระเกียรติพระองค์ท่าน ด้วยการจัดตั้งโรงพยาบาลขนาด 1,000 เตียง ขึ้นบนเนื้อที่กว่า 400 ไร่ บริเวณแยกกิโลเมตรที่ 10 ตำบลพลูตาหลวง อำเภอสัตหีบ จังหวัดชลบุรี โดยได้รับการสนับสนุนการก่อสร้างโรงพยาบาล จากศาสตราจารย์นายแพทย์วิทูร แสงสิงแก้ว ปลัดกระทรวงสาธารณสุขในขณะนั้น ต่อมา ได้กราบบังคมทูลเชิญสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินมาทรงประกอบพิธีวางศิลาฤกษ์ เมื่อวันที่ 18 สิงหาคม พ.ศ. 2535 และพระองค์ได้ทรงพระกรุณาโปรดเกล้าโปรดกระหม่อม พระราชทานนามของโรงพยาบาลว่า "โรงพยาบาลสมเด็จพระนางเจ้าสิริกิติ์" อันเป็นโรงพยาบาลในสังกัด กรมแพทย์ทหารเรือ ซึ่งการก่อสร้างได้เสร็จสมบูรณ์เมื่อวันที่ 20 พฤศจิกายน พ.ศ. 2538 และเริ่มเปิดให้บริการอย่างไม่เป็นทางการเมื่อวันที่ 15 พฤศจิกายน พ.ศ. 2539 ต่อมา เมื่อวันที่ 22 สิงหาคม พ.ศ. 2540 พระบาทสมเด็จพระวชิรเกล้าเจ้าอยู่หัว (ขณะดำรงพระราชอิสริยยศ สมเด็จพระบรมโอรสาธิราชฯ สยามมกุฎราชกุมาร) ได้เสด็จพระราชดำเนินแทนพระองค์มาทรงประกอบพิธีเปิดโรงพยาบาลอย่างเป็นทางการ กองทัพเรือจึงได้อนุมัติให้วันที่ 22 สิงหาคม พ.ศ. 2540 เป็น "วันสถาปนาโรงพยาบาล"
# สถานีศรีนครินทร์ 38
สถานีศรีนครินทร์ 38 (รหัส: YL14) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์ในพื้นที่เขตประเวศ กรุงเทพมหานคร

 ที่ตั้ง 
สถานีศรีนครินทร์ 38 ตั้งอยู่เหนือถนนศรีนครินทร์ บริเวณปากซอยศรีนครินทร์ 38 (หมู่บ้านมิตรภาพ) ในพื้นที่แขวงหนองบอน เขตประเวศ กรุงเทพมหานคร

 รายละเอียด 
 รูปแบบ 
ชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

 ทางเข้า–ออก 
ประกอบด้วยทางขึ้น–ลงปกติ ได้แก่ทางขึ้น - ลง (Entrance) ที่ 1 - 4 สถานีศรีนครินทร์ 38 (YL.14),  สืบค้นเมื่อ 4 ธันวาคม 2564
 1 ซอยศรีนครินทร์ 43 (บันไดเลื่อน)
 2 ซอยศรีนครินทร์ 45 (ลิฟต์)
 3 ซอยศรีนครินทร์ 38 (ลิฟต์)
 4 หมู่บ้านแกรนด์ บางกอก บูเลอวาร์ด ศรีนครินทร์ (บันไดเลื่อน)

จุดรวมพลอยู่ที่ทางออก 2 บริเวณหน้าปากซอยศรีนครินทร์ 45 และทางออก 4 หมู่บ้านแกรนด์ บางกอก บูเลอวาร์ด ศรีนครินทร์

 แผนผัง 
U3ชานชาลาชานชาลาด้านข้าง, ประตูรถจะเปิดทางด้านซ้ายชานชาลา 1 มุ่งหน้า   ชานชาลา 2 มุ่งหน้า  ชานชาลาด้านข้าง, ประตูรถจะเปิดทางด้านซ้ายU2ชั้นขายบัตรโดยสารชั้นขายบัตรโดยสารทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้าGระดับถนน –ป้ายรถประจำทาง, ซอยศรีนครินทร์ 43, ซอยศรีนครินทร์ 45, ซอยศรีนครินทร์ 38, หมู่บ้านแกรนด์ บางกอก บูเลอวาร์ด ศรีนครินทร์

 สิ่งอำนวยความสะดวก 
ลิฟต์สำหรับผู้สูงอายุและผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

 สถานที่ใกล้เคียง 
 คลองตาสาด
 คลองขุนสกล
 หมู่บ้านแกรนด์ บางกอก บูเลอวาร์ด ศรีนครินทร์
 ไดนาสตี้ ไทล์ท้อป ศรีนครินทร์
 แม็คโคร ฟูดเซอร์วิส ศรีนครินทร์

 รถโดยสารประจำทาง 
  เส้นทางที่มีรถรองรับวีลแชร์
 องค์การขนส่งมวลชนกรุงเทพ 

 สายที่ เขตการเดินรถที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 145  3 (กปด.33)  อู่แพรกษาบ่อดิน  สถานีขนส่งผู้โดยสารกรุงเทพ (จตุจักร)รถโดยสารประจำทางปรับอากาศสีฟ้า (ใช้แก๊สธรรมชาติ)ขสมก. 145รถโดยสารประจำทางสีครีม–แดงรถบริการตลอดคืน 145 เมกาบางนารถโดยสารประจำทางสีครีม–แดง 206 มหาวิทยาลัยเกษตรศาสตร์รถโดยสารประจำทางสีครีม–แดง 206รถโดยสารประจำทางปรับอากาศสีส้ม (ยูโรทู) 207 (3-21)มหาวิทยาลัยรามคำแหง วิทยาเขตบางนามหาวิทยาลัยรามคำแหงรถโดยสารประจำทางสีครีม–แดง 3-26E  สถาบันการแพทย์จักรีนฤบดินทร์ โรงพยาบาลรามาธิบดีรถโดยสารประจำทางปรับอากาศสีฟ้า (ใช้แก๊สธรรมชาติ)

 รถเอกชน 
 สายที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 133 (3-15) เคหะบางพลี บีทีเอสเอกมัยรถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.สันติมิตรขนส่ง(เครือไทยสมายล์บัส) 3-27   ท่าน้ำปู่เจ้าสมิงพราย สวนสยามบจก.ไทยสมายล์บัส 3-34  บางนา นิคมอุตสาหกรรมลาดกระบังบจก.เอ็กซา โลจิสติกส์(เครือไทยสมายล์บัส) 1013  หัวตะเข้ พาราไดซ์พาร์ครถโดยสารประจำทางปรับอากาศขนาดเล็กสีขาว–แดงบจก.ลาดกระบังขนส่ง

 ถนนศรีนครินทร์ สายที่  ต้นทาง  ปลายทาง  หมายเหตุ  รถสองแถว 1013 (2)  ซีคอนสแควร์  พระโขนง  1013 (4)  พาราไดซ์พาร์ค  พระโขนง  1013 (5)  พาราไดซ์พาร์ค  ประเวศ  1013 (9)  พาราไดซ์พาร์ค  แม็กซ์แวลูพัฒนาการ  1013 (11)  เมกาบางนา  เออาร์แอลหัวหมาก
# สถานีศรีนุช
สถานีศรีนุช (รหัส: YL13) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์บริเวณใกล้ทางแยกสวนหลวง ในพื้นที่เขตสวนหลวง กรุงเทพมหานคร

 ที่ตั้ง 
สถานีศรีนุชตั้งอยู่บนถนนศรีนครินทร์ ทางทิศใต้ของทางแยกสวนหลวงหรือทางแยกศรีนุช (จุดตัดระหว่างถนนศรีนครินทร์กับถนนอ่อนนุช) ในพื้นที่แขวงอ่อนนุช เขตสวนหลวง กรุงเทพมหานคร

 รายละเอียด 
 รูปแบบ 
ชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

 ทางเข้า–ออก 
ประกอบด้วยทางขึ้น–ลงปกติ ได้แก่ทางขึ้น - ลง (Entrance)  สำหรับสถานีศรีนุช (YL.13),  สืบค้นเมื่อ 4 ธันวาคม 2564
 1 ร้านฮะหลี ศรีนครินทร์ (ลิฟต์)
 2 เดอะสกาย คลับ แอนด์ เลาจน์ ศรีนครินทร์ (บันไดเลื่อน)
 3 ซอยศรีนครินทร์ 28 (ลิฟต์)
 4 สหกรณ์แท็กซี่จตุรมิตร (บันไดเลื่อน)

จุดรวมพลอยู่ที่ทางออก 2 เดอะสกาย คลับ แอนด์ เลาจน์ ศรีนครินทร์ และทางออก 4 สหกรณ์แท็กซี่จตุรมิตร

 แผนผัง 
U3ชานชาลาชานชาลาด้านข้าง, ประตูรถจะเปิดทางด้านซ้ายชานชาลา 1 มุ่งหน้า   ชานชาลา 2 มุ่งหน้า  ชานชาลาด้านข้าง, ประตูรถจะเปิดทางด้านซ้ายU2ชั้นขายบัตรโดยสารชั้นขายบัตรโดยสารทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้าGระดับถนน –ป้ายรถประจำทาง, ซอยศรีนครินทร์ 28, ทางแยกสวนหลวง, ตลาดเอี่ยมสมบัติ, ร้านฮะหลี ศรีนครินทร์, เดอะสกาย คลับ แอนด์ เลาจน์ ศรีนครินทร์

 สิ่งอำนวยความสะดวก 
ลิฟต์สำหรับผู้สูงอายุและผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

 สถานที่ใกล้เคียง 
 วัดขจรศิริ
 ตลาดเอี่ยมสมบัติ

 รถโดยสารประจำทาง 
 ถนนศรีนครินทร์ สายที่  ต้นทาง  ปลายทาง  หมายเหตุ  องค์การขนส่งมวลชนกรุงเทพ (ขสมก.) 145  อู่แพรกษาบ่อดิน  หมอชิต 2  145  เมกาบางนา  หมอชิต 2  ให้บริการในรูปแบบเส้นทางเสริม 206  มหาวิทยาลัยเกษตรศาสตร์  เมกาบางนา  รถเอกชน 133 (3-15)  เคหะบางพลี  วัดธาตุทอง   1013  หัวตะเข้  พาราไดซ์พาร์ค  ให้บริการในรูปแบบเส้นทางเสริม 3-21 (207)  มหาวิทยาลัยรามคำแหง  มหาวิทยาลัยรามคำแหง  3-26E  สถาบันการแพทย์จักรีนฤบดินทร์  โรงพยาบาลรามาธิบดี  3-27  ท่าน้ำปู่เจ้าสมิงพราย  สวนสยาม  3-34  แยกบางนา  นิคมอุตสาหกรรมลาดกระบัง  S5 (550)  แฮปปี้แลนด์  ท่าอากาศยานสุวรรณภูมิ  รถสองแถว 1013 (2)  ซีคอนสแควร์  พระโขนง  1013 (4)  พาราไดซ์พาร์ค  พระโขนง  1013 (5)  พาราไดซ์พาร์ค  ประเวศ  1013 (9)  พาราไดซ์พาร์ค  แม็กซ์แวลูพัฒนาการ  1013 (11)  เมกาบางนา  เออาร์แอลหัวหมาก  ถนนอ่อนนุช สายที่  ต้นทาง  ปลายทาง  หมายเหตุ  องค์การขนส่งมวลชนกรุงเทพ (ขสมก.) 11  เอ็ม บี เค เซ็นเตอร์  ประเวศ  ให้บริการรูปแบบรถธรรมดา 11  เอ็ม บี เค เซ็นเตอร์  เมกาบางนา  ให้บริการรูปแบบรถปรับอากาศ 519  สวนสยาม  เซ็นทรัลพระราม 3   รถเอกชน 1013  หัวตะเข้  พระโขนง   1013  หัวตะเข้  พาราไดซ์พาร์ค  ให้บริการในรูปแบบเส้นทางเสริม รถสองแถว 1013 (1)  ป้ายกระทรวง  พระโขนง   1013 (4)  พาราไดซ์พาร์ค  พระโขนง  1013 (5)  พาราไดซ์พาร์ค  ประเวศ  1013 (7)  พระโขนง  แม็กซ์แวลูพัฒนาการ  1013 (9)  พาราไดซ์พาร์ค  แม็กซ์แวลูพัฒนาการ
# สฺวีโจว
สฺวีโจว (徐州) หรือในสมัยโบราณเรียกว่า เผิงเฉิง (彭城)  เป็นเมืองใหญ่ในทางตะวันตกเฉียงเหนือของมณฑลเจียงซู สาธารณรัฐประชาชนจีน จากการสำรวจสำมะโนปี 2010 เมืองนี้มีประชากร 8,577,225 คน โดยอาศัยอยู่ในตัวเมือง 2,623,066 คน เป็นศูนย์กลางการคมนาคมของประเทศ และเป็นเมืองหน้าด่านที่สำคัญในภูมิภาคจีนตะวันออก สฺวีโจวเป็นเมืองศูนย์กลางของเขตเศรษฐกิจหฺวายไห่ (淮海经济区) และศูนย์กลางของเขตมหานครสฺวีโจว สฺวีโจวเป็นเมืองจุดเชื่อมต่อที่สำคัญของโครงการหนึ่งแถบหนึ่งเส้นทางของประเทศ และเป็นศูนย์กลางพลังงานใหม่ระดับนานาชาติ สฺวีโจวได้รับรางวัลชนะเลิศ เช่น เมืองพลเมืองดีแห่งชาติ (全国文明城市) และ Habitat Scroll of Honour award ของสหประชาชาติ

เมืองนี้ได้รับการกำหนดให้เป็นเมืองประวัติศาสตร์และวัฒนธรรมที่มีชื่อเสียงระดับชาติ (国家历史文化名城) มาตั้งแต่ปี 1986 ในด้านวัตถุโบราณ โดยเฉพาะอย่างยิ่งกองทัพดินเผา สุสาน และประติมากรรมรูปนูนในสมัยราชวงศ์ฮั่น

สฺวีโจวเป็นเมืองหนึ่งในบรรดา 500 เมืองที่มีผลการวิจัยทางวิทยาศาสตร์มากที่สุดในโลก จัดอันดับตาม Nature Index อีกทั้งเมืองนี้ยังเป็นที่ตั้งของมหาวิทยาลัยเหมืองแร่และเทคโนโลยีแห่งประเทศจีน ซึ่งเป็นมหาวิทยาลัยสำคัญระดับประเทศเพียงแห่งเดียวภายใต้โครงการ 211 ในนครสฺวีโจว และมหาวิทยาลัยวิจัยของรัฐที่สำคัญอื่น ๆ เช่น มหาวิทยาลัยครูเจียงซู วิทยาลัยการแพทย์สฺวีโจว และสถาบันเทคโนโลยีสฺวีโจว

 เขตการปกครอง 
 เขตการปกครองในปัจจุบัน 
นครระดับจังหวัดสฺวีโจวแบ่งออกเป็น 10 เขตการปกครองระดับอำเภอ ได้แก่ 5 เขต, 2 นครระดับอำเภอ และ 2 อำเภอ และแบ่งย่อยอีกเป็น 161 เขตการปกครองระดับตำบล ได้แก่ 63 แขวง และ 98 เมือง

 แผนที่   ชื่อ จีน พินอิน ประชากร  พื้นที่  ความหนาแน่น  ตัวเมือง เขตกู่โหลว   490,855 218.58 2,245.65 เขตยฺหวินหลง   345,393 119.72 2,885.00 เขตเฉวียนชาน   539,693 99.97 5,398.55 ชานเมือง เขตเจี่ยวาง   430,712 620.26 694.41 เขตถงชาน   1,247,125 2,003.99 622.32 ชนบท อำเภอเฟิง   963,531 1,450.28 666.38 อำเภอเพ่ย์   1,141,935 1,805.77 632.38 อำเภอซุยหนิง   1,039,315 1,769.34 587.40 นครบริวาร (นครระดับอำเภอ) นครซินอี๋   920,628 1,592.30 578.17 นครพีโจว   1,458,038 2,084.69 699.40รวม8,577,22511,764.88729.05
# รถบรรทุกตำรวจ
รถบรรทุกตำรวจ  เป็นพาหนะเครื่องยนต์ขนาดใหญ่ (ดูเพิ่มเติม รถบรรทุก) เพื่อใช้ในกิจการตำรวจและหน่วยงานการบังคับใช้กฏหมาย

รถบรรทุกตำรวจ รวมถึงกระบะตำรวจด้วย ซึ่งนำไปใช้แบบอเนกประสงค์ พาหนะรุ่นขับเคลื่อนสี่ล้ออาจใช้สำหรับการลาดตระเวนในพื้นที่นอกทางหลัก อย่างภูเขา ป่าไม้ พื้นที่น้ำท่วม ชายฝั่ง และชายหาดเป็นอาทิ และสามารถใช้ในการเคลื่อนพลหน่วยอาวุธและยุทธวิธีพิเศษ (SWAT) และมักมีอุปกรณ์เสริมเพื่อใช้ในการคุมขังและขนส่งผู้ต้องสงสัยจำนวนน้อยราย ซึ่งรถตำรวจบรรทุกขนาดเล็กหรือขนาดกลางมักมีปัญหาการหลบหลีกหนี

รถบรรทุกตำรวจต่อเติมส่วนมากจะใช้ในการเคลื่อนย้ายพาหนะทางอากาศอย่างเฮลิคอปเตอร์ตำรวจหรือรถขนส่งบุคคลหุ้มเกราะ และยังใช้สำหรับการทำลายล้างวัตถุระเบิดอีกด้วย ในประเทศไทย รถบรรทุกตำรวจมักใช้เป็นรถกระบะสำหรับสายตรวจ หรือแบบมีหลังคาสำหรับใช้เป็นรถคุมขังขนส่งนักโทษ
# หมี่กรอบ
หมี่กรอบ หรือ หมี่กรอบเสวยสวรรค์ เป็นอาหารไทยที่ทำจากเส้นหมี่และซอสที่มีรสหวานเป็นหลัก แต่สามารถปรับสมดุลด้วยรสเปรี้ยว ซึ่งโดยปกติจะใช้มะนาว รสเปรี้ยวที่เด่นชัดในจานนี้มักมาจากเปลือกของสกุลส้มของไทยที่เรียกว่าส้มซ่า

หมี่กรอบมีตำนานเล่าขานว่า เมื่อสมัยพระบาทสมเด็จพระจุลจอมเกล้าเจ้าอยู่หัวเสด็จเยี่ยมราษฎรโดยเรือบริเวณตลาดพลู และได้กลิ่นเส้นหมี่ที่ชาวจีนไหหลำผัดในครั้งนั้นชื่อ จีนหลี จึงทรงแวะที่ท่าน้ำตลาดพลูเพื่อเสวยหมี่กรอบ และทรงชมว่าอร่อย ทำให้จานนี้ได้รับชื่ออื่นว่า หมี่กรอบ ร.5

มีร้านหมี่กรอบที่มีชื่อเสียงอยู่สองร้านในกรุงเทพมหานคร ได้แก่ ตลาดพลูฝั่งธนบุรี และฝั่งพระนครบริเวณใกล้เสาชิงช้าและศาลาว่าการกรุงเทพมหานคร โดยทั้งสองร้านเป็นสูตรเก่าที่มีในสมัยรัชกาลที่ 5
# ตำบลแฮแซนลู
แฮแซนลู  เป็นตำบลในอำเภอโมแฮมแมดยอร์ เทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน แบ่งออกเป็น 20 หมู่บ้าน จากสำมะโน พ.ศ. 2549 ตำบลนี้มีประชากร 5,184 คนใน 1,165 ครัวเรือน
# เหงียน ทุก ถวี่ เตียน
เหงียน ทุก ถวี่ เตียน (อักษรเวียดนามตัวเต็ม: 阮束垂仙, อักษรเวียดนามสมัยใหม่: Nguyễn Thúc Thùy Tiên (มักทับศัพท์ผิดว่า เหงียน ตุ๊ก ถวี่ เถียน); เกิดวันที่ 12 สิงหาคม พ.ศ. 2541) เป็นนางแบบและนางงามชาวเวียดนาม ได้รับตำแหน่งมิสแกรนด์เวียดนาม 2021 และเป็นตัวแทนประเทศเวียดนามในการประกวดเวทีมิสแกรนด์อินเตอร์เนชันแนล 2021 ณ ประเทศประเทศไทย โดยเธอเป็นผู้ชนะเลิศคนที่ 9 ของการประกวดมิสแกรนด์อินเตอร์เนชันแนล

 ประวัติ 
เหงียน ทุก ถวี่ เตียนเกิดเมื่อวันที่ 12 สิงหาคม พ.ศ. 2541 ที่นครโฮจิมินห์ ประเทศเวียดนาม เธอเรียนที่คณะภาษาฝรั่งเศสที่มหาวิทยาลัยสังคมศาสตร์และมนุษยศาสตร์

การประกวด
ใน พ.ศ. 2560 เหงียน ทุก ถวี่ เตียนได้เข้าร่วมการประกวดนางงามเวียดนามใต้และกลายเป็นรองชนะเลิศอันดับ 1 ใน พ.ศ. 2561 เธอได้เข้าแข่งขันมิสเวียดนามและเข้ารอบ 5 คนสุดท้าย และได้รับการแต่งตั้งให้เป็นตัวแทนของประเทศเวียดนามในการประกวดนางงามนานาชาติ 2018 ที่โตเกียว ประเทศญี่ปุ่น

ต่อมาถวี่ เตียนได้รับแต่งตั้งให้เป็นมิสแกรนด์เวียดนาม 2021 เมื่อวันที่ 13 สิงหาคม พ.ศ. 2564 และได้สวมมงกุฎอย่างเป็นทางการในวันที่ 16 พฤศจิกายน และในคืนวันที่ 4 ธันวาคม พ.ศ. 2564 ถวี่ เตียนได้ชนะการแข่งขันและครองตำแหน่งมิสแกรนด์อินเตอร์เนชันแนล 2021 ที่กรุงเทพมหานคร ประเทศไทย เธอเป็นนางงามจากเวียดนามคนแรกที่สามารถคว้ามงกุฎการประกวดมิสแกรนด์อินเตอร์เนชันแนล

ประเทศที่ได้ไปปฏิบัติหน้าที่
# พะล็อก
พะล็อก เป็นกลุ่มชาติพันธุ์ขนาดเล็กกลุ่มหนึ่ง อาศัยอยู่ที่บ้านเมืองก๊ะ ตำบลสะลวง อำเภอแม่ริม จังหวัดเชียงใหม่ ปรากฏในงานวิจัยของ Gebhard Flatz (พ.ศ. 2513) ระบุว่ามีชาติพันธุ์เรียกตนเองว่า พะล็อก (Phalok) อาศัยอยู่ที่บ้านปางไฮ บ้านคา และบ้านลัก แต่หลังจากนั้นเป็นต้นมาก็ไม่มีงานวิจัยกล่าวถึงชาติพันธุ์นี้อีก และในเวลาต่อมา ลูกหลานของพวกเขาละทิ้งภาษาของตน อาหารประจำกลุ่ม การสร้างบ้านแบบดั้งเดิม และเรียกแทนตนเองว่า ลัวะ ไปพร้อม ๆ กับการสมรสข้ามกลุ่มกับชาวยวน ขมุ หรือลัวะ ปัจจุบันชาวพะล็อกอาศัยอยู่ที่บ้านเมืองก๊ะ มีเพียงผู้อาวุโสในหมู่บ้านที่มีอายุราว 50–80 ปี ที่ทราบว่าตนเองเป็นชาวพะล็อก ส่วนชาวบ้านที่อายุน้อยกว่านี้จะคิดว่าตนเองเป็นลัวะ ครั้น พ.ศ. 2562 ศูนย์มานุษยวิทยาสิรินธร ให้ข้อมูลว่าการระบุตัวตนว่าเป็น พะล็อก นั้นเป็นการเข้าใจผิด โดยคำดังกล่าวมีไว้ใช้เรียกเด็กน้อย ไม่ได้ใช้เรียกตนเองแต่อย่างใด

ชาวพะล็อกนับถือศาสนาพุทธปะปนกับการนับถือผี พวกเขาเคยนับถือผีปู่แสะย่าแสะ นับถือผีบรรพบุรุษเรียกว่า จ๊ะพะล็อก นับถือผีเสื้อบ้านเรียกว่า ผีเจ้านาย และเคารพขุนหลวงวิลังคะ เช่นเดียวกับชาวลัวะ แต่หลังการอพยพเข้ามาของชาวยวนและการสร้างวัดในชุมชนเมื่อ พ.ศ. 2502 ทำให้ชาวพะล็อกนับถือศาสนาพุทธอย่างชัดเจนขึ้นกว่าเก่าก่อน ส่วนความเชื่อเรื่องผีก็ค่อย ๆ ลดน้อยลงไป

ปัจจุบันไม่มีชาวพะล็อกคนใดพูดภาษาพะล็อกเป็นประโยคได้อีกต่อไป จำได้เฉพาะคำบางคำเท่านั้น ใน พ.ศ. 2556 มีชาวพะล็อกเพียงสองคนที่พูดเป็นประโยคได้ คือศรี ดอยคำ (87 ปี) กับนวล ดอยคำ (86 ปี) คนแรกความจำเสื่อม และทั้งสองสุขภาพไม่ดีแล้ว ใน พ.ศ. 2562 ยูเนสโกได้จัดให้ภาษาพะล็อกเป็นภาษาสูญแล้ว (Extinct) คือเป็นภาษาที่ไม่มีคนพูดได้อีกแล้ว
# วัดคันธาพฤกษา
วัดคันธาพฤกษา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยแก้ว อำเภอแม่ออน จังหวัดเชียงใหม่ บนเนื้อที่ 2 งาน 55 ตารางวา 

วัดคันธาพฤกษา หรือชาวบ้านเรียกว่า วัดแม่กำปอง ตั้งวัดเมื่อ พ.ศ. 2473 ไล่เลี่ยกับการถือกำเนิดขึ้นของชุมชน แต่เดิมเป็นอาศรมตั้งอยู่เชิงเขาห่างจากหมู่บ้านราว 300 เมตร จนเมื่อ พ.ศ. 2468 ได้ย้ายที่ตั้งมาอยู่กลางหมู่บ้าน แต่เดิมมีถนนผ่านด้านทิศเหนือเท่านั้น ปัจจุบันมีถนนตัดผ่านด้านทิศใต้ของวัด ชื่อของวัดคันธาพฤกษามาจากฉายาของครูบาอินสม คนฺธรโส ท่านเป็นผู้ริเริ่มสร้างขึ้นบนที่ดินของพี่สาวท่าน และอยู่ท่ามกลางพฤกษา คือป่าเขาลำเนาไพร

อาคารและเสนาสนะที่สำคัญ ได้แก่ อุโบสถกลางน้ำ (อุทกเสมา) ซึ่งปัจจุบันเหลือเพียงสองแห่งเท่านั้นในภาคเหนือ อีกแห่งคือ วัดพุทธเอ้น อำเภอแม่แจ่ม จังหวัดเชียงใหม่ วิหารไม้สักทองแกะสลักลวดลายล้านนา และพระธาตุเจดีย์สีขาว สร้างขึ้นจากงบประมาณในการจัดงานปอยหลวง งานบุญประจำปีที่ยิ่งใหญ่ของคนเหนือ มีการจัดงานสรงน้ำพระธาตุเป็นประจำทุกปีในช่วงเดือนแปดเป็งหรือเดือนมิถุนายน
# การติดเชื้อไซโตเมกาโลไวรัสแต่กำเนิด
การติดเชื้อไซโตเมกาโลไวรัสแต่กำเนิด หมายถึงภาวะที่ทารกติดเชื้อไซโตเมกาโลไวรัส หรือ ซีเอ็มวี ตั้งแต่ก่อนคลอด (prenatal) เชื้อนี้เป็นไวรัสชนิดหนึ่งในแฟมิลีเฮอร์ปีไวริดี หรือไวรัสตระกูลเริม และถือเป็นการติดเชื้อของทารกในครรภ์ที่พบได้บ่อยที่สุด
อ้างอิง

แหล่งข้อมูลอื่น
 Cytomegalovirus (CMV)—NHS Choices
 CMV: Congenital CMV Infection—CDC
# วัดหมื่นสาร
วัดหมื่นสาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่

ประวัติ
วัดหมื่นสารสร้างเมื่อ พ.ศ. 1925 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534 โดยปรากฏในหลักฐานต่าง ๆ ได้แก่ พงศาวดารโยนก ฉบับหอสมุดแห่งชาติ กล่าวว่า พระเจ้าอาทิตยวงศ์ ส่งราชทูตมาสืบสัมพันธไมตรีกับพระเมืองแก้ว กษัตริย์องค์ที่ 14 แห่งราชวงศ์มังราย พระเมืองแก้วทรงจัดการรับรองราชทูตและแปลพระราชสาส์น ณ วัดหมื่นสาร ตามบันทึกใบลานภาษาบาลีของวัดเจดีย์หลวงกล่าวไว้ว่าในสมัยพระเมืองเกษเกล้า กษัตริย์พระองค์ที่ 15 แห่งราชวงศ์มังราย มีเสนาอามาตย์นามว่า วิมลกิตติสร้างพระอารามแห่งนี้ขึ้น มีข้อความว่า "อาวาสนี้ อันหมื่นวิมลกิตติ ผู้เป็นมหาโยธา (ทหารผู้ใหญ่) ในนครนี้ตั้งไว้แล้ว" จากหลักฐานในศิลาจารึกวัดร่ำเปิง (ตโปทาราม) ก็ปรากฏชื่อวัดหมื่นสารเช่นกัน ระบุว่าหมื่นหนังสือวิมลกิตติสิงหละราชมนตรี ได้อุปถัมภ์วัดแห่งนี้ตลอดมา พระอารามนี้จึงได้ชื่อว่า "วัดหมื่นสาร" ตามชื่อของราชมนตรีผู้นั้น

ในช่วงสงครามโลกครั้งที่สอง วัดหมื่นสารยังเคยใช้เป็นโรงพยาบาลที่ใช้รักษาทหารญี่ปุ่น ปัจจุบันมีการสร้างอนุสรณ์สถานทหารญี่ปุ่น โดยยในช่วงเดือนสิงหาคมของทุกปี ได้จัดให้มีพิธีบวงสรวงอนุสรณ์สถานทหารญี่ปุ่น นอกจากนั้นยังมีการทำความสะอาดอนุสรณ์สถานปีละ 3 ครั้ง คือ เดือนมีนาคม สิงหาคม และธันวาคม เป็นประจำอีกด้วย

อาคารเสนาสนะและโบราณวัตถุ
สิ่งก่อสร้างในวัด ได้แก่ อุโบสถมีลักษณะสถาปัตยกรรมล้านนาประยุกต์ยกพื้นสูง สร้างขึ้นเมื่อ พ.ศ. 2534 หน้าบันประดับด้วยลายปูนปั้นพรรณพฤกษา สถูปบรรจุอัฐิธาตุครูบาศรีวิชัย อนุสาวรีย์ครูบาศรีวิชัย หอศิลป์สุทฺธจิตฺโต เป็นอาคารล้านนาประยุกต์ ช่างเงินบ้านวัวลายช่วยกันดุนลายโลหะประดับตกแต่งทั้งภายใน และภายนอกหอศิลป์ ซึ่งเป็นลวดลายพื้นเมืองล้านนาดั้งเดิม เนื้อเรื่องเกี่ยวกับพระเวสสันดร เป็นต้น  ภายในมีหุ่นขึ้ผึ้งรูปเหมือน 3 ครูบา ได้แก่ ครูบาศรีวิชัย ครูบาอินตา อินทปัญโญ (ครูบาอินต๊ะ) และพระครูโอภาสคณาภิบาล (ครูบาบุญปั่น ปุญญาคโม) อดีตเจ้าอาวาสวัดหมื่นสาร

วัดยังมีคัมภีร์ใบลานจำนวนมากพบคัมภีร์ใบลานของวัดหมื่นสารจำนวน 163 รายการ 815 ผูก บางเอกสารมีอายุประมาณ 200 กว่าปี
# วัดแสนสุข (จังหวัดอ่างทอง)
วัดแสนสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลากด อำเภอป่าโมก จังหวัดอ่างทอง 

วัดแสนสุขตั้งวัดเมื่อ พ.ศ. 2255 เดิมชื่อ วัดขัดคอโค เหตุที่ชื่อนี้เนื่องจากเมื่อถึงฤดูน้ำหลาก ชาวบ้านอีสานจะนำวัวควายมาขายและใช้สถานที่วัดเป็นที่พักให้วัวควายดื่มน้ำและขัดทำความสะอาดร่างกาย เพื่อให้ขายได้ราคา ต่อมาเปลี่ยนชื่อวัดมาเป็น วัดบางเปิง จนถึงสมัยพระช่วยเป็นเจ้าอาวาส ได้เปลี่ยนชื่ออีกครั้งเป็น "วัดแสนสุข" เพื่อความเป็นสิริมงคล วัดได้รับพระราชทานวิสุงคามสีมา เมื่อวันที่ 30 มกราคม พ.ศ. 2514 เขตวิสุงคามสีมากว้าง 31 เมตร ยาว 49 เมตร 

อาคารเสนาสนะภายในวัด ได้แก่ อุโบสถสร้างเมื่อ พ.ศ. 2514 กว้าง 31 เมตร ยาว 49 เมตร  เป็นอาคารคอนกรีตเสริมเหล็ก พระประธาน ปางสมาธิ ขนาดหน้าตักกว้าง 98 นิ้ว สูง 138 นิ้ว สร้างเมื่อ พ.ศ. 2525 ศาลาการเปรียญ สร้างเมื่อ พ.ศ. 2548 เป็นอาคารคอนกรีตเสริมเหล็กทรงไทยประยุกต์ 2 ชั้น หอสวดมนต์ สร้างเมื่อ พ.ศ. 2480 เป็นอาคารไม้ กุฏิสงฆ์ จำนวน 7 หลัง เป็นอาคารครึ่งตึกครึ่งไม้ และวิหาร เป็นอาคารคอนกรีตเสริมเหล็ก สร้างเมื่อ พ.ศ. 2532
# วัดรัตนเนตตาราม
วัดรัตนเนตตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสำพันตา อำเภอนาดี จังหวัดปราจีนบุรี ปัจจุบันมีพระอธิการสิริลักษณ์ ธีรวังโส ดำรงตำแหน่งเจ้าอาวาส

วัดรัตนเนตตารามตั้งวัดเมื่อ พ.ศ. 2454 ได้รับพระราชทานวิสุงคามสีมาเมื่อว้นที่ 8 สิงหาคม พ.ศ. 2531 หรือเรียกอีกชื่อหนึ่งว่า วัดล้านหอย เนื่องจากมีการนำเปลือกหอยที่ถูกทิ้งอย่างหอยกาบ หอยจาน และหอยแครง มาสร้างเป็นถาวรวัตถุ โดยฝีมือของเจ้าอาวาส พระ และเณร

อาคารเสนาสนะที่สำคัญ ได้แก่ หอพระแก้วสามฤดูหรือมณฑป ภายนอกตกแต่งด้วยเปลือกหอยสารพัดชนิด โทนสีส้มทอง เปลือกหอยถูกทับซ้อนกันเป็นรูปดอกไม้ บริเวณทางขึ้นยังประดับด้วยพญานาคขนาดใหญ่สองฝั่ง ตกแต่งด้วยเปลือกหอยสีเขียวสลับทอง ภายในมีรูปปั้นนกแก้ว นกขุนทอง และรูปปั้นพระพุทธรูปต่าง ๆ หอระฆังและสวนพุทธประวัติแสดงพุทธสถานขององค์พระพุทธเจ้า มีทั้งปางประสูติ ตรัสรู้ แสดงธรรม ตกแต่งด้วยเปลือกหอยเช่นเดียวกัน
# อำเภอแฮมีดีเย
อำเภอแฮมีดีเย  เป็นอำเภอในเทศมณฑลแอฮ์วอซ จังหวัดฆูเซสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 48,372 คนใน 8,391 ครัวเรือน อำเภอนี้มีเมืองเพียงเมืองเดียวคือแฮมีดีเย และมี 3 ตำบลคือตำบลแจฮอด, ตำบลแคร์เฆ และตำบลแทร์รอฮ์
# อำเภอเฎารอนอานิส
เฎารอนอานิส  เป็นอำเภอในเขตผู้ว่าการษะมาร ประเทศเยเมน ใน พ.ศ. 2546 อำเภอนี้มีประชากร 121,553 คน
# แฮมีดีเย
แฮมีดีเย  เป็นเมืองและเมืองหลักในอำเภอแฮมีดีเย เทศมณฑลแอฮ์วอซ จังหวัดฆูเซสถาน ประเทศอิหร่าน จากสำมะโน พ.ศ. 2549 เมืองนี้มีประชากร 21,977 คนใน 3,949 ครัวเรือน